महिला हितग्राही सम्मेलन में स्वच्छता अभियान का ऐसे किया प्रचार, जमकर हुआ हंगामा

राजगढ़। प्रदेश भर में आयोजित रोजगार मेला राजगढ़ जिला मुख्यालय पर मजाक बनकर रह गया। यहां नौकरी के नाम पर हजारों युवाओं को बुलाया गया था। लेकिन शाम तक एक भी कंपनी या नौकरी देने वाली कोई भी एजेंसी यहां नहीं पहुंची। बेचारे युवा दिनभर भूखे-प्यासे आयोजन स्थल से दोपहर बाद मायूस होकर वापस चले गए।

इसके बाद रही-सही कसर आयोजन स्थल पर जिला पंचायत सीईओ ऋषभ गुप्ता ने पूरी कर दी। उन्होंने यहां एक गधा बंधवा दिया। सुबह से भूखे प्यासे गले के ऊपर एक बैनर भी बांधा गया था। बैनर पर लिखा था कि अगर आप खुले में शौच करते हैं तो आपमें और मुझमें क्या अंतर हैं। सम्मेलन पहुंचे लोग पहले तो इसे देख हंसते रहे लेकिन जैसे बात फैली हंगामा हो गया। मंच पर पहुंचे विधायक-सासंद ने सीईओ को फटकार लगाई।

क्या होना था

प्रदेश भर में आज रोजगार मेले का आयोजन किया गया है। मुख्य कार्यक्रम मुख्यमंत्री के विधानसभा क्षेत्र बुदनी में किया गया। यहीं से प्रदेशभर में इस कार्यक्रम को लाइव किया गया। राजगढ़ में भी जिला प्रशासन ने नौकरी देने के नामं पर हजारों युवाओं को यहां बुलाया था। हाथ में अपना बायोडाटा लिए युवा सुबह से यहां-वहां भटकते रहे। लेकिन यहां कोई नौकरी देने कोई कंपनी या एजेंसी आई ही नहीं। इसके बाद दोपहर बाद भूखे-प्यासे युवा दोपहर बाद वापस चले गए।